
Rinkos konsultacijos 1 priedas „Techninė specifikacija“

VILNIUS TECH BENDRABUČIŲ ADMINISTRAVIMO PASLAUGŲ PIRKIMAS
TECHNINĖ SPECIFIKACIJA

                                                                                                                       
                 1.  Administruoti ketinami perduoti Vilniaus Gedimino technikos universiteto (toliau – VILNIUS TECH) patikėjimo teise valdomi bendrabučiai:
1.1. Bendrabutis Nr. 1, Saulėtekio al. 25, Vilnius (archyvinės bylos Nr. 13/19796, pastatas pažymėtas plane 1N12p, bendras plotas 9031,78 kv. m, unikalusis numeris – 1099-6004-8017, perduodamas
patalpų bendras plotas – 9031,78 kv. m). 12 aukštų pastate yra du 1 tonos keliamos galios keleiviniai liftai, 12 vienviečių, 163 dviviečiai ir 123 triviečių kambarių.
1.2. Bendrabutis Nr. 3, Saulėtekio al. 16, Vilnius (archyvinės bylos Nr. 13/12790, pastatas pažymėtas plane 1N16b, bendras plotas 6136,09 kv. m, unikalusis numeris – 1097-4012-4014:0004, perduodamas bendras plotas – 6136,09 kv. m). 16 aukštų pastate yra du 1 tonos keliamos galios keleiviniai liftai, 168 dviviečiai ir 12 triviečių kambarių.
1.3. Bendrabutis Nr. 4, Saulėtekio al. 18, Vilnius (archyvinės bylos Nr. 13/12797, pastatas pažymėtas plane 1N16b, bendras plotas 6285,79 kv. m, unikalusis numeris – 1097-5012-0019:004, perduodamas bendras plotas – 6285,79 kv. m). 16 aukštų pastate yra du 1 tonos keliamos galios keleiviniai liftai, 121 dviviečiai ir 62 triviečiai kambariai (techninės specifikacijos priedas Nr. 20).
1.4. Bendrabutis Nr. 5, Saulėtekio al. 19, Vilnius (archyvinės bylos Nr. 13/15486, pastatas pažymėtas plane 1N12p, bendras plotas 8792,87 kv. m, unikalusis numeris – 1098-5008-0016:0003, perduodamas bendras plotas – 8792,87 kv. m). 12 aukštų pastate yra du 1 tonos keliamos galios keleiviniai liftai, 46 vienviečiai, 226 dviviečiai kambariai.
1.5. Bendrabučiai Nr. 1, Nr. 3, Nr. 4, Nr. 5 bus perduodami administruoti su visomis juose esančiomis patalpomis (gyvenamaisiais kambariais, pastatų bendrojo naudojimo ir kt. pagalbinėmis patalpomis (koridoriais, holais, virtuvėmis kartu su jose įrengtais prietaisais (viryklėmis, plautuvėmis ir kt. įranga), sanitariniais mazgais (dušinėmis ir tualetais kartu su juose įrengta santechnikos įranga ir veidrodžiais), laiptinėmis, šiukšlių šalinimo vamzdžių patalpomis, evakuacinėmis laiptinėmis, bendrojo naudojimo balkonais, rūsiais)), taip pat visomis pastato konstrukcijomis (stogais, pirmojo aukšto laiptinių stogeliais (tik bendrabučiuose Nr. 1 ir Nr. 5)). Kartu su bendrabučiais bus perduoti jų teritorijoje esantys inžinieriniai tinklai, šuliniai.
1.6. Bendrabutis Nr. 5 bus perduotas administruoti atlikus renovacijos – atnaujinimo darbus, bet ne anksčiau kaip 2028 m. kovo 1 d. Apie paslaugų teikimo pradžią užsakovas informuoja Tiekėją ne vėliau kaip prieš 30  kalendorinių dienų iki numatomos paslaugų teikimo pradžios datos.
1.7. [bookmark: _Hlk240450227] Bendras VILNIUS TECH bendrabučiams priskirtų žemės sklypų plotas – 350 000 kv. m. (techninės specifikacijos priedai Nr. 3  ir  Nr. 4)

2. VILNIUS TECH bendrabučių administravimo paslaugų teikėjas sutarties vykdymo metu privalo vykdyti šias funkcijas:
2.1. Pastatų ir inžinierinių tinklų priežiūra:
2.1.1. Pastatuose esančių šildymo, elektros, dujų, vandentiekio ir kanalizacijos, gaisro gesinimo sistemų, ventiliacijos nuolatinė techninė priežiūra ir remontas.
2.1.2. Šilumos punktų eksploatavimas ir techninė priežiūra nuo atsakomybės ribų. Tiekėjas šilumos punktų techninę priežiūrą privalės vykdyti vadovaudamasis Pastato šildymo ir karšto vandens sistemos priežiūros tvarkos aprašu, patvirtintu 2009-11-26 Energetikos ministro įsakymu Nr. 1-229 (su vėlesniais pakeitimais), kitais šilumos tinklų priežiūrą reglamentuojančiais LR teisės aktais. (techninės specifikacijos priedai Nr. 11, 12, 13, ir 14).
2.1.3. Elektros tinklų eksploatavimas ir techninė priežiūra nuo atsakomybės ribų. Elektros tinklų eksploatavimas ir techninė priežiūra turi būti vykdoma vadovaujantis elektros tinklų priežiūrą reglamentuojančiais LR teisės aktais (techninės specifikacijos priedai Nr. 7, 8, 9 ir 10).
2.1.4. Elektros lizdų, jungiklių, šviestuvų ir kitų patalpose esančių elektros prietaisų priežiūra, remontas.
2.1.5. Patalpų ir teritorijos apšvietimo užtikrinimas tamsiuoju paros metu.
2.1.6. Dujų tinklų eksploatavimas ir techninė priežiūra nuo atsakomybės ribų. Dujų tinklų eksploatavimas ir techninė priežiūra turi būti vykdoma vadovaujantis dujų tinklų priežiūrą reglamentuojančiais LR teisės aktais (techninės specifikacijos priedas Nr.6). 
2.1.7. Vandentiekio ir kanalizacijos eksploatavimo ir techninės priežiūros darbai nuo atsakomybės ribų. Vandentiekio ir kanalizacijos tinklų eksploatavimas ir techninė priežiūra turi būti vykdoma vadovaujantis vandentiekio ir kanalizacijos tinklų priežiūrą reglamentuojančiais LR teisės aktais (techninės specifikacijos priedai Nr. 15, 16, 17 ir 18).
2.1.8. Administruojamų VILNIUS TECH bendrabučių inžinerinių sistemų eksploatavimo ir techninės priežiūros dokumentacijos pildymas (išpildomoji dokumentacija, pakeitimai, papildymai, protokolai ir kt.) ir pateikimas perkančiajai organizacijai derinti. 
2.1.9. Liftų priežiūros paslaugas teikiančios įmonės, kurią parenka VILNIUS TECH, teikiamų paslaugų kontrolė, šios įmonės informavimas apie liftų gedimus, padarytą žalą.
2.1.10. Administruojamų VILNIUS TECH bendrabučių būklės stebėsena, statinio techninės priežiūros žurnalų pildymas vadovaujantis STR 1.07.03:2017 (Statinių techninės ir naudojimo priežiūros tvarka. Naujų nekilnojamojo turto kadastro objektų formavimo tvarka) (su vėlesniais pakeitimais).
2.1.11. Siūlymų dėl statinių ir kitų aptarnaujamoje teritorijoje esančių inžinierinių įrengimų priežiūros, remonto ar kitokio tvarkymo metinių bei ilgalaikių darbų, privalomųjų statinių naudojimo ir priežiūros (eksploatavimo) teikimas VILNIUS TECH (techninės specifikacijos priedas Nr. 19).
2.1.12. Būtinųjų remonto darbų vykdymas (esant poreikiui): administruojamų VILNIUS TECH bendrabučių inžinerinių sistemų avarijų likvidavimas, bendrųjų statinio inžinerinių sistemų defektų šalinimas – atskirų susidėvėjusių šių sistemų elementų keitimas, atitvarinių konstrukcijų elementų (langų, durų) sandarumo ir funkcionalumo užtikrinimas ir pan., įskaitant šiems darbams reikalingų medžiagų įsigijimą savo sąskaita. 
2.1.13. Avarijų likvidavimas ir atstatomųjų darbų vykdymas iki eksploatavimui tinkamos būklės vadovaujantis Vilniaus Gedimino technikos universiteto studentų bendrabučių Nr. 1, 3, 4, 5 defektų fiksavimo ir šalinimo tvarkos aprašu (techninės specifikacijos priedas Nr. 21).
2.1.14. Aptarnaujamoje teritorijoje esančių šaligatvių, privažiavimų, aikštelių ir įrengtų inžinierinių šulinių priežiūra: atsiradus defektams apie tai informuoti perkančiąją organizaciją, surašant bei pateikiant defektinius aktus.
2.1.15. Administruojamų VILNIUS TECH bendrabučių inžinerinių sistemų būklės palaikymas užtikrinant tinkamą eksploataciją.

2.2. Ryšių ir kompiuterinių tinklų vaizdo stebėjimo sistemų priežiūra:
2.2.1. Bendrabučių ryšių ir kompiuterių tinklus vaizdo stebėjimo sistemas administruoja, prižiūri ir teikia interneto ryšį VILNIUS TECH Informacinių technologijų ir sistemų centras.
2.2.2. Bendrabučių komunikaciniai mazgai ir juose esanti įranga Tiekėjui neperduodami.
2.2.3. Tiekėjas privalo:
2.2.3.1. turėti savo internetinę svetainę, kurioje bendrabučių gyventojai turėtų galimybę komunikuoti su administravimo paslaugų teikėju, fiksuoti bendrabučiuose esančių prietaisų, inžinerinių tinklų gedimus, defektus ir registruoti kitas iškilusias problemas susijusias su gyvenimu bendrabutyje pasitikrinti jiems išrašytas sąskaitas už suteiktas paslaugas;
2.2.3.2. turėti programinę įrangą, užtikrinančią bendrabučių gyventojų registro vedimą, apgyvendinimo sutarčių sudarymą elektroniniu būdu;
2.2.3.3. užtikrinti bendrabučių gyventojams galimybę už suteiktas paslaugas atsiskaityti per elektroninę bankininkystę.
2.2.4. Tiekėjui draudžiama teikti alternatyvų interneto ryšį VILNIUS TECH bendrabučių gyventojams.
2.2.5. Tiekėjui jo funkcijų vykdymo reikmėms bus suteikta prieiga prie VILNIUS TECH informacinių resursų per VILNIUS TECH kompiuterių tinklą.
2.2.6. Visi su kompiuterių tinklo funkcionavimu ir interneto ryšiu susiję klausimai registruojami centralizuotoje VILNIUS TECH informacinių technologijų pagalbos sistemoje http://pagalba.vilniustech.lt arba tel. (0 5) 274 4918, arba el. paštu: pagalba@vilniustech.lt.

2.3. Patalpų ir teritorijos valymas ir priežiūra:
2.3.1. VILNIUS TECH bendrabučių bendrojo naudojimo patalpų valomi plotai: Bendrabučio Nr. 1 (Saulėtekio al. 25, Vilnius) valomas bendrojo naudojimo patalpų plotas 3041,20 m2: Bendrabučio Nr. 3 (Saulėtekio al. 16, Vilnius) valomas bendrojo naudojimo patalpų plotas: 2 303,96 m2; Bendrabučio Nr. 4 (Saulėtekio al. 18, Vilnius) valomas bendrojo naudojimo patalpų plotas: 2 489,08 m2; bendrabučio Nr. 5 (Saulėtekio al. 19, Vilnius) valomas bendrojo naudojimo patalpų plotas: 3 023,57 m2.
2.3.2. Bendrabučiuose Nr. 1, Nr. 3, Nr. 4 ir Nr. 5 esančių bendro naudojimo virtuvių, dušinių ir tualetų skaičius nurodytas 1 lentelėje:
1 lentelė. VILNIUS TECH bendrabučiuose Nr. 1, 3, 4, 5, esančių bendro naudojimo virtuvių, dušinių ir tualetų skaičius.
	Bendrabučio Nr. ir adresas
	Bendro naudojimo virtuvės, vnt.
	Bendro naudojimo dušinės, vnt.
	Bendro naudojimo tualetai, vnt.

	Bendrabutis Nr. 1, Saulėtekio al. 25, Vilnius
	23
	0
	0

	Bendrabutis Nr. 3, Saulėtekio al. 16, Vilnius
	15
	30
	30

	Bendrabutis Nr. 4, Saulėtekio al. 18, Vilnius
	15
	30
	30

	Bendrabutis Nr. 5, Saulėtekio al. 19, Vilnius
	12
	0
	0


[bookmark: _Hlk239862014]2.3.3. Bendrabučių bendrojo naudojimo patalpose švara ir tvarka turi būti palaikoma vadovaujantis LR Visuomenės sveikatos priežiūros įstatymo (Žin., 2002, Nr. 56-2225; 2007, Nr. 64-2455) 16 straipsnio 1 dalimi bei Lietuvos higienos norma HN 118:2011 „Apgyvendinimo paslaugų sveikatos saugos reikalavimai“ (su vėlesniais pakeitimais).
2.3.4. Bendrabučiams naudojamos valymo ir dezinfekavimo priemonės turi būti naudojamos LR teisės aktų nustatyta tvarka ir turi atitikti LR Aplinkos ministro 2012-11-14 įsakymu Nr. D1-925 (su vėlesniais pakeitimais) nustatytus aplinkosaugos kriterijus bei LR Sveikatos apsaugos ministro 2002-08-14 įsakymu Nr. 421 ,,Dėl biocidų autorizacijos ir registracijos taisyklių patvirtinimo“ (su vėlesniais pakeitimais) patvirtintus reikalavimus.
2.3.5. Valymo ir dezinfekavimo priemonės turi būti naudojamos pagal paskirtį ir gamintojo instrukcijas, laikomos paslaugų teikimo vietoje.
2.3.6. Bendrabučių bendrojo naudojimo patalpas gali valyti tik darbuotojai iš anksto mediciniškai pasitikrinę sveikatą ir vėliau šie darbuotojai privalo periodiškai tikrintis ar neserga užkrečiamosiomis ligomis bei turėti asmens medicininę knygelę (forma Nr. F048/a).
2.3.7. Bendrabučių bendro naudojimo patalpoms pagal jų paskirtį (koridoriams, virtuvėms, dušinėms, tualetams ir pan.) turi būti naudojamas atskiras valymo inventorius.
2.3.8. Bendrabučių bendrojo naudojimo patalpos (koridoriai, holai, virtuvės (įskaitant jose įrengtas virykles, orkaites, gartraukius, plautuves ir kt. įrangą bei inventorių), sanitariniai mazgai (dušinės ir tualetai su juose įrengtais santechnikos prietaisais, veidrodžiais), liftai, pagrindinės laiptinės, įėjimo į pastatą zonos, budėtojo patalpos, turi būti valomos drėgnai kiekvieną darbo dieną. Patalpos pradedamos valyti ne anksčiau kaip nuo 8.00 val. ryto“.
2.3.9. Kiekviename bendrabutyje turi būti paskirti ne mažiau kaip trys valytojai. Darbo dienomis iki 14.00 val. visos patalpos, visi kiti horizontalūs ir vertikalūs paviršiai, esantys patalpose, turi būti kokybiškai išvalyti. Išvalius patalpas, valytojos periodiškai privalo tikrinti visus aukštus ir juose palaikyti švarą ir tvarką. 
2.3.10. Kokybišku valymu yra laikomas valymas, kai atlikus nurodytus valymo darbus, visų patalpų horizontalūs ir vertikalūs paviršiai ir visi kiti horizontalūs ir vertikalūs paviršiai, esantys patalpose yra švarūs, t. y.: atsiradę/susidarę neatitikimai bei įvairios apnašos, voratinkliai, aptaškymai, riebalai, plaukai, kūno sekretai, kalkės, dulkės, purvas, šiukšlės, kramtomoji guma, nuotekos, ir kitokio pobūdžio nešvarumai yra pašalinti ir nuvalyti, šiukšlės ir trupiniai surinkti/susiurbti/sušluoti ir pašalinti.
2.3.11. Bendrabučių bendro naudojimo dušinių, tualetų patalpų grindys, ant grindų esantys kilimėliai kiekvieną darbo dieną turi būti valomi ir dezinfekuojami fungicidiniu (grybelio sukėlėją naikinančiu) poveikiu pasižyminčiomis priemonėmis. Šiose patalpose esantys santechnikos prietaisai ir įrenginiai valomi ir dezinfekuojami tam skirtomis dezinfekcinių savybių turinčiomis priemonėmis. Ne rečiau kaip kartą per savaitę drėgnu būdu privalo būti valomos šiose patalpose esančios keraminėmis plytelėmis dengtos sienos. Tiekėjas privalo vesti reguliarų atliktų dezinfekcinių darbų registrą, pareikalavus, pateikti VILNIUS TECH. Registrus saugoti suderintą su VILNIUS TECH laikotarpį.
2.3.12. Bendrabučių bendro naudojimo virtuvių patalpų grindys turi būti valomos kiekvieną darbo dieną. Ne rečiau kaip kartą per savaitę drėgnu būdu privalo būti valomos šiose patalpose esančios keraminėmis plytelėmis dengtos sienos.
2.3.13. Bendrabučių laisvalaikio kambariai ir administracinės patalpos bei visos bendrojo naudojimo patalpų ir  gyvenamųjų kambarių durys turi būti valomos drėgnai ne rečiau kaip du kartus per savaitę.
2.3.14. Bendrabučių rūsių grindys turi būti valomos drėgnai ne rečiau kaip vieną kartą per tris mėnesius.
2.3.15. Pastatuose esančių evakuacinių laiptinių grindys turi būti valomos drėgnai ne rečiau kaip vieną kartą per savaitę.
2.3.16. Bendrabučių bendrojo naudojimo balkonai turi būti valomi ne rečiau kaip vieną kartą per savaitę.
2.3.17. Bendrabučių liftų grindys turi būti valomos drėgnai kiekvieną darbo dieną. Liftų sienos, durys, veidrodžiai turi būti valomi kiekvieną darbo dieną.
2.3.18. Dulkės, voratinkliai nuo bendrabučių bendro naudojimo patalpų radiatorių, vamzdžių, turi būti valomi ne rečiau kaip kartą per savaitę. Bendro naudojimo patalpų, laiptinių sienos valomos pagal poreikį. Dulkės nuo bendro naudojimo patalpų šviestuvų turi būti valomos kartą per ketvirtį ir po remonto darbų.
2.3.29. Pastatų stogai turi būti valomi ne rečiau kaip du kartus per metus: pavasarį bei rudenį.
2.3.20. Pirmojo aukšto ir įėjimų stogeliai (tik bendrabučiuose Nr. 1 ir Nr. 5) rugsėjo – birželio mėnesiais turi būti valomi ne rečiau kaip du kartus per mėnesį, kitais mėnesiais – pagal poreikį.
2.3.21. Bendrojo naudojimo patalpų langai iš vidaus ir lauko pusės turi būti valomi vieną kartą per metus rugpjūčio mėnesį.
2.3.22. VILNIUS TECH bendrabučiuose ir jų teritorijoje esančios šiukšliadėžės kiekvieną darbo dieną turi būti valomos, dezinfekuojamos, keičiami šiukšlių maišai.
2.3.23. Bendrabučių patalpų dezinsekciją ir deratizaciją turi vykdyti šiai veiklai licenciją turintys ūkio subjektai.
2.3.24. Tiekėjas VILNIUS TECH bendrabučiams priskirtuose žemės sklypuose turi užtikrinti švarą ir tvarką: kiekvieną darbo dieną šluoti, o jei yra sniego – valyti nuo sniego, ledo teritorijoje esančius laiptus, šaligatvius, praėjimo takus, rinkti teritorijoje esančias šiukšles, užtikrinti švarą automobilių stovėjimo aikštelėse.
2.3.25. Šaligatviai, laiptai, praėjimo takai, automobilių stovėjimo aikštelės ir įvažiavimai į jas, nuo šiukšlių, lapų, sniego ir ledo turi būti nuvalyti, o esant poreikiui pabarstyti nuo slydimo kiekvieną darbo dieną iki 7. 45 val. Likusiu dienos laikotarpiu – valomi ir barstomi pagal poreikį.
2.3.26. Pagal poreikį, bet gegužės-rugpjūčio mėnesiais ne rečiau kaip 1 kartą per mėnesį turi būti nupjauta žolė. Tiekėjas turi nuolatos prižiūrėti ir esant poreikiui genėti bei tvarkyti nuvirtusius ir pažeistus medžius, tinkamai prižiūrėti gyvatvores ir kitus želdinius, naikinti piktžoles.
2.3.27. Stebėti ir kontroliuoti komunalinių ir kitų atliekų išvežimo paslaugų teikimą, o apie pastebėtus trūkumus ir pažeidimus  t. y. pripildytus atliekų konteinerius ar atliekų išvežimo grafikų nesilaikymą ar kt., nedelsiant informuoti VILNIUS TECH.
     2.3.28. Švarą ir tvarką bendrabučių tiekėjui perduotose patalpose ir teritorijoje Tiekėjas privalo tikrinti ne rečiau kaip vieną kartą per savaitę ir patikrinimo aktus pateikti už sutarties vykdymą atsakingam VILNIUS TECH darbuotojui.

2.4. Finansinių atsiskaitymų vykdymas:
2.4.1. Sudaryti su bendrabučio gyventojais VILNIUS TECH nustatytos formos ir turinio Apgyvendinimo paslaugų sutartis ir jas nutraukti sutartyje numatytais atvejais, vykdyti sutarčių apskaitą ir apgyvendinimo paslaugų sutartyse numatytų įmokų surinkimą ir administravimą (techninės specifikacijos priedas Nr. 22)  VILNIUS TECH pateikia Administravimo paslaugų tiekėjui studentų ar kitų bendrabučio gyventojų sąrašus, kurie turi būti apgyvendinti bendrabučiuose ir su kuriais turi būti sudarytos Apgyvendinimo paslaugų sutartys. Į likusias laisvas bendrabučių vietas tiekėjas gali apgyvendinti fizinius asmenis tik turėdamas VILNIUS TECH sutikimą. Apgyvendinimo bendrabučiuose paslaugų (1 vietos, vietos rezervavimo, užstato ir kt.) įkainius nustato VILNIUS TECH.
2.4.2. Tiekėjas kiekvieną einamąjį mėnesį, ne vėliau kaip per pirmąsias 3 (tris) mėnesio darbo dienas, Tiekėjas įsipareigoja raštu pateikti VILNIUS TECH nustatytos formos ataskaitas apie bendrabučių vietų užimtumą (atskirai nurodant VILNIUS TECH skirtų vietų užimtumo ir kitų gyventojų vietų užimtumo skaičių) ir už suteiktas apgyvendinimo paslaugas surinktas įmokas iš bendrabučių gyventojų už praėjusį mėnesį (išskiriant laikiną gyventojų nebuvimą, bei atskiroje eilutėje nurodant surinktų įmokų dydį už gyventojų padarytą ir defektiniais aktais užfiksuotą žalą) (techninės specifikacijos priedas Nr. 1)
2.4.3. Tiekėjas kiekvieną einamąjį mėnesį, ne vėliau kaip per 5 (penkias) darbo dienas į VILNIUS TECH atsiskaitomąją sąskaitą perveda pinigų sumą,  už ataskaitinį mėnesį administruojamose bendrabučiuose  gyvenusius gyventojus (pagal VILNIUS TECH nustatytus apgyvendinimo paslaugų įkainius). Tiekėjas įsipareigoja pervesti šią sumą neatsižvelgiant į tai, kiek įmokų surinko iš gyventojų. 
2.4.4. Tiekėjui pervedus surinktas bendrabučių gyventojų įmokas už praėjusį mėnesį ir pateikus PVM sąskaitą-faktūrą informacinės sistemos „SABIS“ priemonėmis, VILNIUS TECH per 14 (keturiolika) kalendorinių dienų perveda fiksuotą administravimo paslaugų mokestį už praėjusį mėnesį suteiktas administravimo paslaugas, kuris numatytas sutartyje, sudarytoje tarp VILNIUS TECH ir Tiekėjo.
2.4.5. Tiekėjas neturi teisės rinkti jokių kitų įmokų iš VILNIUS TECH bendrabučių gyventojų, išskyrus įmokas, kurios yra nustatytos Apgyvendinimo paslaugų sutartyse.
2.4.6. VILNIUS TECH sudaro sutartis ir tiesiogiai vykdo atsiskaitymus su elektros energijos, šilumos, vandens, dujų, atliekų tvarkymo ir liftų priežiūros paslaugų tiekėjais.
Iki einamųjų metų gruodžio 31 d. Tiekėjas perveda VILNIUS TECH gyventojų sumokėtą, bet pagal Apgyvendinimo sutarties 13 p. nustatytas  sąlygas jiems negrąžintą, depozitų sumą.

2.5. Viešosios ir vidinės tvarkos užtikrinimas:
2.5.1.  Tiekėjas bendrabutyje Nr. 1 ir Nr. 3 (dviejuose iš keturių aptarnaujamų bendrabučių) privalo įrengti budėtojų postus, kurie dirbtų visą parą visomis savaitės dienomis (nuo 00.00 val. iki 24.00 val.) ir fizinėmis ir techninėmis priemonėmis (vaizdo stebėjimo sistemų pagalba) užtikrintų funkcijų vykdymą ir bendrabučiuose Nr. 4 ir Nr. 5. 
2.5.2. Budėtojas turi būti atsakingas už viešosios tvarkos palaikymą bendrabutyje, VILNIUS TECH bendrabučių vidaus tvarkos taisyklių laikymąsi, atvykstančių pas bendrabučio gyventojus svečių registravimą/išregistravimą ir jų buvimo bendrabutyje laiko kontrolę, turi reaguoti į gaisro aptikimo ir signalizavimo sistemos (toliau – GASS) suveikimus ir patikrinti ar tai realus, ar klaidingas GASS suveikimas, jei gaisro pavojus klaidingas – atstatyti GASS ir dūmų šalinimo sistemos (toliau – DŠS) įrenginius į pradinę padėtį; liftų gedimo atvejais nedelsiant apie tai informuoti liftų priežiūros paslaugas teikiančią įmonę. 
2.5.3. Tiekėjas budėtojo poste turi įrengti pavojaus paskelbimo sistemą su nešiojamu pulteliu, kad, pavojaus atveju, paspaudus mygtuką galima būtų iškviesti specializuotos saugos įmonės greitojo reagavimo ekipažą. Specializuotą saugos įmonę Tiekėjas pasirenka pats.
2.5.4. Užtikrinti gyventojų leidimų/pažymėjimų arba praėjimo sistemos magnetinių kortelių pagaminimą, išdavimą ir jų registravimą bei gyventojų patekimą į bendrabučius pagal turimus gyventojo dokumentus (gyventojo leidimą/Lietuvos studento pažymėjimą arba asmens tapatybę identifikuojantį dokumentą ir praėjimo sistemos magnetinę kortelę) (techninės specifikacijos priedas Nr. 23).
2.5.5. Tiekėjas turi įrengti VILNIUS TECH bendrabučiuose Nr. 1, Nr. 3, Nr. 4 praėjimo kontrolės sistemą. Tiekėjas eksploatuodamas praėjimo kontrolės sistemą turi užtikrinti tinkamą jos veikimą, vykdyti jos techninį aptarnavimą, atlikti jos remontą, jeigu yra reikalinga. Taip pat kiekvieno aptarnaujamo bendrabučio budėtojo patalpoje tiekėjas turi įrengti praėjimo kontrolės sistemos teikiamų duomenų stebėjimo pultus, tuo budėtojui sudarydamas sąlygas realaus laiko (online) režimu stebėti sistemos teikiamus duomenis.
2.5.6. Tiekėjas gali išsipirkti esamą praėjimo kontrolės sistemą iš tiekėjo su kuriuo baigė galioti VILNIUS TECH sutartis.

2.6. Gaisro aptikimo signalizacinių sistemų (GASS) ir dūmų šalinimo sistemų (DŠS), viršslėgio signalizavimo sistemų (VSS), evakuacinių durų atblokavimo sistemų (EDAS) techninės priežiūros, eksploatavimo ir remonto darbų vykdymas:
2.6.1. Tiekėjas privalo techniškai prižiūrėti ir eksploatuoti, remontuoti bendrabučiuose įrengtas GASS, DŠS, VSS ir EDAS, taip pat su šiomis sistemomis susijusias kitas automatikos sistemas pagal LR galiojančių teisės aktų reikalavimus. Už GASS, DŠS, VSS ir EDAS tinkamą techninę būklę yra atsakingas Tiekėjas. Tiekėjas turi užtikrinti GASS suveikimo signalo perdavimą į vietinį ir centralizuotą priešgaisrinės saugos dispečerinius stebėjimo pultus radijo, TF (laidinio telefoninio) arba GPRS (mobilaus) ryšio pagalba ir tinkamą reagavimą į tokius signalus.
2.6.2. Tiekėjas privalo prižiūrėti ir užtikrinti tinkamą gaisrinės saugos sistemų priešgaisrinių čiaupų, gaisrinių žarnų ir gesintuvų būklę, LR teisės aktų nustatytu periodiškumu atlikti jų patikrą. (TS sutarties priedas Nr. 5).

2.7. Bendrabučių užimtumo užtikrinimas:
2.7.1. Tiekėjas turi imtis visų priemonių, kad bendrabučių užimtumo rodikliai būtų kuo didesni. Pirmumo teisę užimti VILNIUS TECH bendrabučiuose esančias laisvas vietas visais atvejais turi VILNIUS TECH studentai.
2.7.2. Patenkinus VILNIUS TECH studentų apgyvendinimo poreikius ir VILNIUS TECH bendrabučiuose likus laisvoms vietoms, Administratorius laisvas vietas gali apgyvendinti tik gavęs VILNIUS TECH leidimą. 
2.7.3. Ne VILNIUS TECH studentai ir kiti asmenys bendrabučiuose gali būti apgyvendinti ne ilgiau kaip iki einamųjų metų liepos 31 d.
2.7.4. Tiekėjas ne VILNIUS TECH studentus, esant galimybei, apgyvendina atskirai nuo VILNIUS TECH studentų.
2.7.5. Duomenis apie bendrabučiuose gyvenančių ar gyvenusių ne VILNIUS TECH studentų skaičių ir iš jų gautas pajamas Tiekėjas teikia kartu su praėjusio mėnesio ataskaitomis.



2.8. Kitos funkcijos, kurias privalo vykdyti Tiekėjas:
2.8.1. Tiekėjas privalo vykdyti Lietuvos higienos normų HN 90:2011 „Dezinfekcijos, dezinsekcijos ir deratizacijos bendrieji saugos reikalavimai“ (su vėlesniais pakeitimais) reikalavimus. Dezinsekcija ir deratizacija vykdoma pagal iš anksto sudarytą ir su VILNIUS TECH suderintą grafiką, o esant būtinybei – nedelsiant.
2.8.2. Vykdyti LR Darbuotojų saugos ir sveikatos teisės aktų nustatytus bei bendrųjų gaisrinės saugos taisyklių reikalavimus.
2.8.3. Vykdyti bendrabučiuose esančių baldų ir kito inventoriaus perėmimą ir administravimą, t. y. apskaitą, saugojimą, perdavimą gyventojams ir priėmimą iš jų, remontą, surinkimą-išrinkimą, esant būtinumui, pernešimą į kitas patalpas, susidėvėjusių ar sulaužytų pristatymą į VILNIUS TECH sandėlius (techninės specifikacijos priedas Nr. 24).
2.8.4. Iš išsikraustančių gyventojų priimti tvarkingus, išvalytus kambarius su juose esančiu inventoriumi ir tos pačios būklės kambarius perduoti naujiems gyventojams.
2.8.5. 1 (vieną) kartą per ketvirtį, ne vėliau kaip prieš savaitę įspėjęs administruojamų bendrabučių gyventojus, Tiekėjas privalo tikrinti bendrabučių kambarių švarą ir tvarką, elektros instaliacijos ir kambariuose naudojamų elektros prietaisų būklę, jų galingumo atitiktį leistinam galingumui, gyvenamųjų kambarių blokuose esančių sanitarinių mazgų ir santechnikos prietaisų būklę. Patikrinimų rezultatus surašyti į ataskaitas, kurios bus teikiamos VILNIUS TECH.
2.8.6. Vykdyti bendrabučių gyventojų informavimą apie sutartinių įsipareigojimų nevykdymą.
2.8.7. Periodiškai atnaujinti ir teikti VILNIUS TECH nustatytos formos ataskaitas.
2.8.7.1. ne rečiau kaip kartą per mėnesį – apie surinktas įmokas iš bendrabučių gyventojų už apgyvendinimo paslaugas bei už gyventojų padarytą ir defektiniais aktais užfiksuotą žalą (techninės specifikacijos priedas Nr. 2);
2.8.7.2. ne rečiau kaip kartą per kalendorinius metus (esant ypatingoms situacijoms – nedelsiant) – apie bendrabučių techninę būklę.
2.8.8. Tiekėjas privalo VILNIUS TECH bendrabučiuose esančių privatizuotų butų savininkams ir atsižvelgiant į situaciją draudimo bendrovėms, kompensuoti žalą/nuostolius, padarytus dėl tiekėjo eksploatuojamų inžinerinių tinklų gedimų ir sukeltų avarijų.
2.8.9. Tiekėjas privalo užtikrinti VILNIUS TECH bendrabučiuose ir jų teritorijoje tiekėjo vykdomų darbų saugą ir techninę priežiūrą.
2.8.10. Tiekėjas privalo užtikrinti, kad administruojančio personalo darbuotojai mokėtų valstybinę ir anglų kalbas. Bendrabučio Nr. 1 budėtojai turi mokėti valstybinę ir anglų kalbas.  Bendrabučių Nr. 3, Nr. 4, Nr. 5 budėtojai turi mokėti valstybinę kalbą. 
2.8.11. Valstybės paskelbtų Ekstremalių situacijų (pandemijų) metu Tiekėjas privalo imtis visų įmanomų  prevencinių priemonių pandemijos išplitimui, perengti veiksmų planą dėl gyventojų elgesio tokios situacijos metu, savalaikiai informuoti bendrabučių gyventojus apie esamą situaciją bei visuose administruojamuose bendrabučių  aukštuose įrengti dozatorius dezinfekciniam skysčiui (ne mažiau kaip po 2 vnt.) ir aprūpinti gyventojus reikiamomis rankų ir paviršių dezinfekavimo priemonėmis.
[bookmark: _Hlk239861722]2.8.12. Tiekėjas privalo, per trijų mėn. laikotarpį nuo sutarties įsigaliojimo, perengti ir su VILNIUS TECH suderinti  Ekstremaliųjų situacijų valdymo planą.  Valstybės paskelbtų ekstremaliųjų situacijų metu organizuoti administruojamų bendrabučių  gyventojų ir juose dirbančių darbuotojų informavimą, nukreipimą - patekimą į tam tikslui skirtas priedangas ar slėptuves. 
3. Papildomi reikalavimai, paaiškinimai:
3.1. Sutarties vykdymo metu VILNIUS TECH pasilieka teisę teikti papildomas paslaugas bendrabučio gyventojams, kurios nenumatytos šioje techninėje specifikacijoje.
3.2. VILNIUS TECH studentai – visi VILNIUS TECH studijuojantys studentai, t. y. ne tik Lietuvos Respublikos bet ir užsienio šalių studentai. 
3.3. Techninės specifikacijos priedai Nr. 24, Nr. 25, Nr. 26 ir Nr. 27  pasirašomi per 30 kalendorinių dienų po Sutarties įsigaliojimo.


Techninės specifikacijos priedai:

1 priedas Bendrabučių užimtumo ataskaitos forma
2 priedas Surinktų įmokų iš bendrabučių gyventojų ataskaita
3 priedas Valoma teritorija I
4 priedas Valoma teritorija II
5 priedas GAAS, dūmų šalinimo sistemų atsakomybės ribų aktas
6 priedas Dujų ūkio atsakomybės ribų aktas Nr. 3 ir Nr. 4
7 priedas Elektros tinklų atsakomybės ribų aktas Bendrabutis Nr. 1
8 priedas Elektros tinklų atsakomybės ribų aktas Bendrabutis Nr.  3
9 priedas Elektros tinklų atsakomybės ribų aktas Bendrabutis Nr.  4
10 priedas Elektros tinklų atsakomybės ribų aktas Bendrabutis Nr. 5
11 priedas Šilumos tinklų atsakomybės ribų aktas Bendrabutis Nr. 1
12 priedas Šilumos tinklų atsakomybės ribų aktas Bendrabutis Nr. 3
13 priedas Šilumos tinklų atsakomybės ribų aktas Bendrabutis Nr. 4
14 priedas Šilumos tinklų atsakomybės ribų aktas Bendrabutis Nr. 5
15 priedas Vandentiekio ir nuotekų tinklų atsakomybės ribų aktas Bendrabutis Nr. 1
16 priedas Vandentiekio ir nuotekų tinklų atsakomybės ribų aktas Bendrabutis Nr. 3
17 priedas Vandentiekio ir nuotekų tinklų atsakomybės ribų aktas Bendrabutis Nr. 4
18 priedas Vandentiekio ir nuotekų tinklų atsakomybės ribų aktas Bendrabutis Nr. 5
19 priedas  Bendrabučio Nr. ___ ataskaitos apie bendrabučių techninę būklę forma
20 priedas Universiteto bendrabučių kambarių ir vietų skaičiaus suvestinė
21 priedas Bendrabučių defektų fiksavimo ir šalinimo tvarkos aprašas
22 priedas VILNIUS TECH bendrabučių apgyvendinimo paslaugų teikimo sutarties forma
23  priedas Bendrabučių vidaus tvarkos taisyklės
24 priedas Bendrabučiuose esančio inventoriaus perdavimo-priėmimo aktas
25 priedas Inžinerinės įrangos priėmimo-perdavimo akto forma
26 priedas Dokumentų priėmimo-perdavimo akto forma
27 priedas Objektų charakteristika ir juose esančių inžinerinių sistemų įrangos sąrašas
